CELEX: 32017R0120
Language: sl
Date: 2017-01-24 00:00:00
Title: Izvedbena uredba Komisije (EU) 2017/120 z dne 24. januarja 2017 o odstopanju od pravil o poreklu iz Priloge II k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani, ki se uporabljajo v okviru kvot za nekatere izdelke iz Ekvadorja

25.1.2017   
            
            
               SL
            
            
               Uradni list Evropske unije
            
            
               L 19/27
            
         IZVEDBENA UREDBA KOMISIJE (EU) 2017/120
   z dne 24. januarja 2017
   o odstopanju od pravil o poreklu iz Priloge II k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani, ki se uporabljajo v okviru kvot za nekatere izdelke iz Ekvadorja
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) in zlasti člena 58(1) Uredbe,
   ob upoštevanju naslednjega:
   
               (1)
            
            
               S Sklepom (EU) 2016/2369 (2) je Svet odobril podpis, v imenu Unije, Protokola o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (v nadaljnjem besedilu: Protokol). V skladu s Sklepom (EU) 2016/2369 je treba Protokol uporabljati začasno do zaključka postopkov za njegovo sklenitev. Protokol se začasno uporablja od 1. januarja 2017.
            
         
               (2)
            
            
               Priloga II k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani (v nadaljnjem besedilu: Sporazum) se nanaša na opredelitev pojma „izdelki s poreklom“ in načine upravnega sodelovanja. Dodatek 2A k tej prilogi za nekatere proizvode določa odstopanja od pravil o poreklu, določenih v navedeni prilogi, v okviru letnih kvot. Zato je treba določiti pogoje uporabe teh odstopanj za uvožene izdelke iz Ekvadorja.
            
         
               (3)
            
            
               Kvote, določene v Dodatku 2A Priloge II k Sporazumu, bi morala Komisija upravljati v skladu s kronološkim vrstnim redom datumov sprejetja carinskih deklaracij za sprostitev v prosti promet v skladu z Izvedbeno uredbo Komisije (EU) 2015/2447 (3).
            
         
               (4)
            
            
               Za pravico do uveljavljanja tarifnih koncesij bi bilo treba carinskim organom predložiti ustrezna dokazila o poreklu.
            
         
               (5)
            
            
               Za zagotavljanje nemotene uporabe sistema kvot, vzpostavljenega s Protokolom, bi se morala ta uredba uporabljati od istega datuma kot začasna uporaba Protokola.
            
         
               (6)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Odstopanja od pravil o poreklu iz Dodatka 2A Priloge II k Trgovinskemu sporazumu med Evropsko unijo in njenimi državami članicami na eni strani ter Kolumbijo, Perujem in Ekvadorjem na drugi strani (v nadaljnjem besedilu: Sporazum) se uporabljajo v okviru kvot, določenih v Prilogi k tej uredbi.
   Člen 2
   Odstopanja iz člena 1 veljajo za izdelke iz Priloge le, če se predloži tudi dokazilo o poreklu, kakor je določeno v Prilogi II k Sporazumu.
   Člen 3
   Kvote iz Priloge se upravljajo v skladu s členi 49 do 54 Izvedbene uredbe Komisije (EU) 2015/2447.
   Člen 4
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2017.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 24. januarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 269, 10.10.2013, str. 1.
   
      (2)  Sklep Sveta (EU) 2016/2369 z dne 11. novembra 2016 o podpisu, v imenu Unije, in začasni uporabi Protokola o pristopu k Trgovinskemu sporazumu med Evropsko unijo in njenimi državami članicami na eni strani ter Kolumbijo in Perujem na drugi strani, da se upošteva pristop Ekvadorja (UL L 356, 24.12.2016, str. 1).
   
      (3)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
   
      PRILOGA
      Ne glede na pravila za razlago kombinirane nomenklature velja, da ima poimenovanje proizvodov zgolj okvirno vrednost. Preferencialna shema v tej prilogi se nanaša na oznake KN, ki so veljavne v času sprejetja te uredbe.
      
                  Zaporedna št.
               
               
                  Oznaka KN
               
               
                  Poimenovanje izdelka
               
               
                  Kvotno obdobje
               
               
                  Obseg kvote (v tonah neto mase, če ni navedeno drugače)
               
            
                  09.7501
               
               
                  3920 
               
               
                  Druge plošče, listi, filmi, folije in trakovi iz plastičnih mas, ki nimajo celičaste strukture in so neojačani, nelaminirani, brez podloge, ali ki niso kombinirani z drugimi materiali
               
               
                  1.1.–31.12.
               
               
                  15 000 
               
            
                  09.7502
               
               
                  6108 22 00 
               
               
                  Ženske ali dekliške spodnjice brez hlačnic in spodnje hlače, pletene ali kvačkane, iz umetnih ali sintetičnih vlaken
               
               
                  1.1.–31.12.
               
               
                  200
               
            
                  09.7503
               
               
                  6112 31 
               
               
                  Moške ali deške kopalke, pletene ali kvačkane iz sintetičnih vlaken
               
               
                  1.1.–31.12.
               
               
                  25
               
            
                  09.7504
               
               
                  6112 41 
               
               
                  Ženske ali dekliške kopalke, pletene ali kvačkane iz sintetičnih vlaken
               
               
                  1.1.–31.12.
               
               
                  100
               
            
                  09.7505
               
               
                  6115 10 
               
               
                  Hlačne nogavice, nogavice in dokolenke z označeno stopnjo kompresije (npr.: nogavice za krčne žile), pletene ali kvačkane
               
               
                  1.1.–31.12.
               
               
                  25
               
            
                  09.7506
               
               
                  6115 21 00 
               
               
                  Druge hlačne nogavice iz sintetičnih vlaken, številke enojne preje manj kot 67 deciteksov, pletene ali kvačkane
               
               
                  1.1.–31.12.
               
               
                  40
               
            
                  09.7507
               
               
                  6115 22 00 
               
               
                  Druge hlačne nogavice iz sintetičnih vlaken, številke enojne preje 67 deciteksov ali več, pletene ali kvačkane
               
               
                  1.1.–31.12.
               
               
                  15
               
            
                  09.7508
               
               
                  6115 30 
               
               
                  Druge ženske dolge nogavice ali dokolenke, številke enojne preje manj kot 67 deciteksov, pletene ali kvačkane
               
               
                  1.1.–31.12.
               
               
                  25
               
            
                  09.7509
               
               
                  6115 96 
               
               
                  Drugo, iz sintetičnih vlaken, pleteno ali kvačkano
               
               
                  1.1.–31.12.
               
               
                  175
               
            
                  09.7510
               
               
                  7321 
               
               
                  Peči za ogrevanje prostorov, štedilniki, rešetkasta ognjišča, kuhinjske peči (vključno s pomožnim kotlom za centralno ogrevanje), ražnji, prenosne pločevinaste posode z žerjavico, plinski kuhalniki, grelniki krožnikov in podobni neelektrični gospodinjski aparati in njihovi deli, iz železa ali jekla
               
               
                  1.1.–31.12.
               
               
                  20 000  kosov
               
            
                  09.7511
               
               
                  7323 
               
               
                  Namizni, kuhinjski in drugi izdelki za gospodinjstvo in njihovi deli, iz železa ali jekla; železna ali jeklena volna; gobe za čiščenje posode in blazinice za čiščenje in poliranje, rokavice ipd., iz železa ali jekla
               
               
                  1.1.–31.12.
               
               
                  50 000 
               
            
                  09.7512
               
               
                  7325 
               
               
                  Drugi liti izdelki iz železa ali jekla
               
               
                  1.1.–31.12.
               
               
                  50 000